'Einde in sig' vir ysige weer | Nuus24
Londen – Weervoorspellers sê die yskoue weertoestande in die Verenigde Koninkryk is amper iets van die verlede.Die BBC berig sneeu het oornag in die suide van Wallis en die suidweste van Engeland voorgekom en talle probleme vir motoriste veroorsaak. Die weerdiens het egter gesê die gure weer sal begin opklaar, met matiger, maar nat toestande wat vir die naweek voorspel word. Swaar sneeu het die afgelope paar dae aangehou om dele van Europa lam te lê, waar lughawes in talle stede hul vlugte moes kanselleer. Lughawes in lande soos België, Spanje, Frankryk, Duitsland, die Verenigde Koninkryk en Nederland, moes die meeste van hul vlugte skrap.Die gure weer het ook treindienste ontwrig en tot talle ongelukke gelei. In een voorval is drie mense dood en twee ander ernstig beseer toe ‘n minibus op ‘n snelweg naby Brugge in België gerol en aan die brand geslaan het.Volg Nuus24 op Twitter Lees meer oor: weer | winter | sneeu VOLGENDE OP NUUS24X